**P O P B B 2 0 2 3**
17. ročník, súťažnej prehliadky v speve populárnych piesní pre deti a mládež

**V y h l á s e n i e s ú ť a ž e**

Pre mladých spevákov populárnej piesne, základným a stredným školám, umeleckým
školám, regionálnym osvetovým strediskám na území Slovenskej republiky.

Stredoslovenské osvetové stredisko v Banskej Bystrici vyhlasuje 17. ročník
celoslovenskej súťažnej prehliadky v speve populárnych piesní pre deti a mládež
POPBB 2023, ktorej finále sa uskutoční v stredu 14. júna 2023 o 16.00 h na nádvorí
Stredoslovenského osvetového strediska, Dolná ul. Č. 35, Banská Bystrica. Súťaž je
vyhlasovaná s celoslovenskou pôsobnosťou.

**P r o p o z í c i e**

**A) Vekové rozdelenie súťažiacich**
1. KATEGÓRIA - ŽIACI ZÁKLADNÝCH ŠKÔL
(dolná veková hranica min. 9 rokov)
2. KATEGÓRIA - ŠTUDENTI STREDNÝCH ŠKÔL
(horná veková hranica max. 21 rokov)
(podľa aktuálnej interpretačnej úrovne si organizátor vyhradzuje právo presunu
spevákov v kategóriách – stanovené rozhranie je 14. rokov) Veková hranica
korepetítorov a členov sprevádzajúcich inštrumentálnych zoskupení nie je obmedzená.

**B) Piesňový repertoár**

Súťažiaci si pripravia a zaspievajú dve populárne piesne v štýle súčasného popu
(z toho je jedna povinná pôvodná slovenská skladba - hudba i text). Interpretácia piesní môže byť s hudobným sprievodom - k dispozícii je klavír, s prinesenou akustickou gitarou,
hudobným zoskupením, alebo Vami pripraveným hudobným podkladom (half-playback
- bez pôvodného spevu) na CD, alebo USB klúči (formát mp3). Piesne sú totožné
v konkurznom i finálovom kole.

**C) Hodnotenie**

Odborná porota odporučí udeliť v každej kategórii 1., 2. a 3. miesto, organizátor
vyhotoví protokol z výsledkov súťaže. Ak sa nedosiahne
primeraná úroveň, organizátor si vyhradzuje právo niektoré z miest neudeliť. Víťazi
získajú diplom a vecné ceny. Všetci finalisti dostanú diplom za účinkovanie vo finále POP BB.

Víťazi v jednotlivých kategóriách sa v ďalších ročníkoch nemôžu zúčastniť súťaže
v kategórii, v ktorej už obsadili 1. miesto. Spravidla sú pozvaní ako hostia súťaže POP BB na nasledujúcom ročníku.

**E) Kritériá hodnotenia**
a/ základné : intonácia, rytmus, hlasová a jazyková kultúra, javiskové vystupovanie,
celkový prejav
b/ doplnkové : dramaturgia - vhodný výber piesní, štýl, vizáž.

 **V ý b e r o v ý k o n k u r z d o s ú ť a ž e P O P B B 2 0 2 3**

* Na súťažnú prehliadku (finále súťaže) POPBB 2023 postupujú speváci - súťažiaci
prostredníctvom predchádzajúceho výberového konkurzu, ktorý SOS uskutoční
formou zaslaných videonahrávok od prihlásených súťažiacich. Do výberového
konkurzu sa nahrávajú tie isté skladby, ktoré budú súťažiaci spievať vo finále.
Jednoduchý manuál na zhotovenie videonahrávky sa nachádza v osobitnej prílohe.
Nahrávky je nutné poslať na emailovú adresu ragan@sosbb.sk najneskôr do 31.5.
2023.
* Do finále po posúdení videonahrávok postúpi na základe odporučenia odbornej
poroty v každej kategórii 6 - 7 spevákov (podľa aktuálnej kvality), výsledky
konkurzu budú uverejnené do 7 dní na našej internetovej stránke (www.sosbb.sk)
a postupujúcim spevákom zašleme pozvánky a podrobné informácie o finálovom
koncerte. O priebehu a výsledkoch výberového konkurzu bude vyhotovený.
Postupujúcim spevákom a dospelému sprievodcovi sa preplácajú cestovné náklady
na finálový koncert vo výške verejnej hromadnej prepravy.
* Organizátor si vyhradzuje právo na základe odporúčania odbornej poroty požadovať
zmenu súťažnej skladby v prípade postupu do finále súťaže (ak nie je primeraná,
resp. inak nevhodná).
* Zúčastnení a nepostupujúci speváci z konkurzu majú voľný vstup na finálový koncert.
* **Organizátorom podujatia je STREDOSLOVENSKÉ OSVETOVÉ STREDISKO,
Dolná 35, 974 01 Banská Bystrica v spolupráci s mestom Banská Bystrica.**
* Podujatie z verejných zdrojov podporil Fond na podporu umenia.

Vypracoval: Róbert Ragan Tatiana Salajová
 odborný pracovník SOS riaditeľka SOS